Document ID: 31995R0839

ΚΑΝΟΝΙΣΜΟΣ (ΕΚ) αριθ. 839/95 ΤΟΥ ΣΥΜΒΟΥΛΙΟΥ της 10ης Απριλίου 1995 για τροποποίηση του καταλόγου των χωρών στο παράρτημα Ι του κανονισμού (ΕΚ) αριθ. 519/94
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 519/94 του Συμβουλίου της 7ης Μαρτίου 1994 για το κοινό καθεστώς εισαγωγών από ορισμένες τρίτες χώρες (1), εφαρμόζεται και στις εισαγωγές των προϊόντων καταγωγής Εσθονίας, Λετονίας και Λιθουανίας 7
ότι η Κοινότητα υπέγραψε συμφωνίες για ελεύθερο εμπόριο με την Εσθονία, τη Λετονία και τη Λιθουανία, που ανέλαβαν σημαντικό πρόγραμμα οικονομικών μεταρρυθμίσεων για μετάβαση προς την οικονομία της αγοράς 7
ότι, κατά συνέπεια, πρέπει να προβλεφθεί ότι, από την έναρξη ισχύος των εν λόγω συμφωνιών, αυτές οι χώρες δεν περιλαμβάνονται πλέον στο πεδίο εφαρμογής του κανονισμού (ΕΚ) αριθ. 519/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η Εσθονία, η Λετονία και η Λιθουανία διαγράφονται από το παράρτημα Ι του κανονισμού (ΕΚ) αριθ. 519/94.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται την ημέρα της θέσεως σε ισχύ των συμφωνιών ελεύθερου εμπορίου τις οποίες συνήψαν, αντίστοιχα, οι χώρες που αναφέρονται στο άρθρο 1, με την Κοινότητα.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 10 Απριλίου 1995.

Labels: 3
19
5